**Úplné znenie**

**smernice rektora**

Číslo: 9/2014 – SR

zo dňa 12. 12. 2014

**Zásady ubytovania neštudujúcich**

**v ubytovacích zariadeniach**

**Slovenskej technickej univerzity v Bratislave**

v znení dodatku číslo 1 zo dňa 05.

a dodatku číslo 2

Dátum: xx. jún 2019

**Slovenská technická univerzita v Bratislave, Vazovova 5, Bratislava**

V Bratislave 12. 12. 2014

Číslo: 9/2014-SR

Rektor Slovenskej technickej univerzity v Bratislave v súlade s článkom 10 bod 3 smernice rektora číslo 4/2013-SR zo dňa 03. 10. 2013 Pravidlá vydávania interných predpisov Slovenskej technickej univerzity v Bratislave

**vydáva**

nasledovné

**ÚPLNÉ ZNENIE**

Smernice rektora číslo 9/2014-SR

Zásady ubytovania neštudujúcich v ubytovacích zariadeniach Slovenskej technickej univerzity v Bratislave zo dňa 12. 12. 2014

v znení dodatku číslo 1 zo dňa 31. 05.2016 a dodatku číslo 2 zo dňa xx. 06. 2019

**Časť prvá**

**VŠEOBECNÉ USTANOVENIA**

**Článok 1**

**Úvodné ustanovenia**

1. Smernica rektora „Zásady ubytovania neštudujúcich v ubytovacích zariadeniach Slovenskej technickej univerzity v Bratislave“ (ďalej len „smernica“) upravuje práva a povinnosti Slovenskej technickej univerzity v Bratislave (ďalej len „STU“) ako ubytovateľa a práva a povinnosti ubytovaných osôb v ubytovacích zariadeniach STU v správe Účelového zariadenia Študentské domovy a jedálne STU (ďalej tiež „ÚZ ŠDaJ“).
2. Zásady ubytovania v ubytovacích zariadeniach vo vlastníctve STU v správe Materiálovotechnologickej fakulty STU (ďalej len „MTF“) je oprávnený vydať, meniť a dopĺňať dekan MTF; pritom je povinný dodržať zásady ustanovené v tejto smernici.
3. Táto smernica upravuje ubytovanie
* zamestnancov a hostí STU
* cudzích osôb

 (ďalej spolu aj ako „ubytovaná osoba“, ak to nie je v priamom rozpore s významom a účelom konkrétneho ustanovenia tejto smernice ).

1. Ubytovanie študentov STU v ubytovacích zariadeniach ÚZ ŠDaJ upravuje osobitný interný predpis STU.[[1]](#footnote-2)

**Článok 2**

**Definície pojmov**

Na účely tejto smernice:

1. **Ubytovacím zariadením STU** sú študentské domovy vo vlastníctve STU alebo v užívaní STU[[2]](#footnote-3), vrátane Hotela Akademik (ďalej spolu tiež ako „ŠD“, ak to nie je v priamom rozpore s významom a účelom konkrétneho ustanovenia tejto smernice ).
2. **Ubytovaním** sa rozumie právo ubytovanej osoby na prechodnú dobu za dohodnutých podmienok užívať ubytovací priestor.
3. Ak ďalej nie je ustanovené inak, **ubytovacím priestorom** sa rozumie izba s jedným alebo viac lôžkami v ubytovacom zariadení STU, určená na ubytovanie konkrétnej ubytovanej osoby, spravidla miestnosť špecifikovaná svojou lokalizáciou na podlaží a číslom. V **ŠD** **Akademik** tvorí ubytovací priestor viacero izieb s viac ako jedným lôžkom a s príslušenstvom.
4. **Zamestnancom** je osoba, ktorá má s STU uzatvorený pracovný pomer alebo dohodu o prácach vykonávaných mimo pracovného pomeru, okrem dohody o brigádnickej práci študentov (ďalej len „pracovný pomer“).
5. **Hosťom STU** je osoba, ktorej pobyt na STU súvisí s hlavným poslaním STU v zmysle zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov.
6. **Cudzou osobou** je osoba, ktorá nie je zamestnancom ani hosťom STU.

**Článok 3**

**Zásady týkajúce sa ubytovania**

1. Na ubytovanie nie je právny nárok.
2. Ubytovanie sa poskytuje výlučne na prechodnú dobu, a to aj v prípade, ak ide o opakované, na seba nadväzujúce ubytovanie.
3. Ubytovaná osoba nemá po skončení ubytovania nárok na iné (náhradné) ubytovanie, a to bez ohľadu na skutočnosť, akým spôsobom sa ubytovanie skončilo.
4. Zamestnancovi môže byť pridelené maximálne jedno lôžko v ubytovacom priestore. Zamestnanec je oprávnený ubytovací priestor užívať sám alebo s manželom/manželkou. Ubytovací priestor nie je oprávnené užívať dieťa zamestnanca, a to ani samo ani spolu so zamestnancom.
5. V ubytovacích zariadeniach STU sa nesmú zdržiavať zvieratá.
6. Ubytovaciu kapacitu v ubytovacích zariadeniach STU určuje rektor.
7. O pridelení ubytovania zamestnancovi fakulty STU[[3]](#footnote-4) alebo hosťovi fakulty STU rozhoduje príslušný dekan; príslušný dekan je oprávnený na základe písomnej žiadosti zamestnanca fakulty STU rozhodnúť tiež o ubytovaní manžela/manželky spolu so zamestnancom fakulty STU v zmysle bodu 4) tohto článku.
8. Ak nie je ďalej ustanovené inak, o pridelení ubytovania zamestnancovi alebo hosťovi inej súčasti STU ako je fakulta[[4]](#footnote-5), rozhoduje kvestor; kvestor je oprávnený na základe písomnej žiadosti zamestnanca inej súčasti ako je fakulta rozhodnúť tiež o ubytovaní manžela/manželky spolu so zamestnancom inej súčasti ako je fakulta v zmysle bodu 4) tohto článku.
9. O pridelení ubytovania zamestnancovi ÚZ ŠDaJ alebo hosťovi ÚZ ŠDaJ rozhoduje riaditeľ ÚZ ŠDaJ, okrem ubytovania zamestnancov ÚZ ŠDaJ v ŠD Akademik; pričom platí, že v ŠD Akademik sa neposkytuje ubytovanie hosťom STU. Riaditeľ ÚZ ŠDaJ je oprávnený na základe písomnej žiadosti zamestnanca ÚZ ŠDaJ rozhodnúť tiež o ubytovaní manžela/manželky spolu so zamestnancom ÚZ ŠDaJ v zmysle bodu 4) tohto článku.
10. Podrobnosti týkajúce sa administrácie procesov súvisiacich s ubytovaním, nasledujúcich po rozhodnutí oprávnených osôb o pridelení ubytovania v zmysle tohto článku, je oprávnený vydať riaditeľ ÚZ ŠDaJ, a to interným predpisom riaditeľa ÚZ ŠDaJ, ktorý bude záväzný pre všetky súčasti STU. Riaditeľ ÚZ ŠDaJ je pritom oprávnený v internom predpise STU ustanoviť podrobnosti o spôsobe predkladania žiadostí o ubytovanie pre zamestnancov STU, spôsobe zabezpečenia ubytovania pre hostí STU, lehotách na predkladanie potrebných dokladov, písomností alebo stanovísk k návrhom riaditeľa ÚZ ŠDaJ, uzatváraní zmlúv o ubytovaní a pod.

**Článok 4**

**Ubytovací poriadok**

1. Podrobnosti o právach a povinnostiach ubytovaných osôb sú upravené v Ubytovacom poriadku[[5]](#footnote-6).
2. Ubytovací poriadok vydáva riaditeľ ÚZ ŠDaJ; v prípade ubytovacích zariadení MTF dekan MTF.
3. Pre hostí STU a cudzie osoby vydáva riaditeľ ÚZ ŠDaJ samostatný ubytovací poriadok; v prípade ubytovacích zariadení MTF dekan MTF.
4. Ubytovací poriadok je záväzný pre všetky ubytované osoby.

**Článok 5**

**Cenník pre ubytovanie**

1. Cenník pre ubytovanie je oprávnená vydať, meniť a dopĺňať osoba oprávnená na jeho podpísanie po prerokovaní s rektorom; podpisovanie cenníkov za ubytovanie v iných zariadeniach ako v zariadeniach fakulty sa riadi osobitným interným predpisom STU[[6]](#footnote-7).
2. Ak ďalej nie je ustanovené inak, cenníky uvedené v tomto článku sú záväzné pre všetky ubytované osoby bez ohľadu na skutočnosť, v ktorom ubytovacom zariadení STU sú ubytované.
3. Cenník za ubytovanie v ubytovacích zariadeniach vo vlastníctve STU v správe MTF je oprávnená vydať, meniť a dopĺňať osoba oprávnená na jeho podpísanie; podpisovanie cenníka za ubytovanie v zariadení fakulty sa riadi osobitným interným predpisom STU6.
4. V prípade, ak zamestnanec v ŠD Akademik sám alebo spolu s manželom/manželkou užíva ubytovací priestor s viacerými lôžkami (článok 2 bod 3) druhá veta tejto smernice) platí, že za jedno lôžko platí vo výške úhrady ustanovenej cenníkom pre zamestnanca a za ostatné lôžka platí vo výške úhrady ustanovenej cenníkom pre cudziu osobu.

**ČASŤ DRUHÁ**

**UBYTOVANIE ZAMESTNANCOV**

**Článok 6**

**Spoločné kritériá**

**pre ubytovanie zamestnancov**

1. Ubytovanie sa neposkytuje zamestnancovi, ktorý je vlastníkom bytu alebo rodinného domu na území Bratislavy alebo v okolí Bratislavy do okruhu vzdialenosti 40 km.
2. Ubytovanie sa poskytuje tým zamestnancom, ktorých trvanie pracovného pomeru na  STU je nevyhnutné s ohľadom na konkrétne požiadavky plnenia úloh a poslania STU v určitom časovom období, pričom nemôže ísť o zamestnanca, ktorý má trvalý pobyt v Bratislave alebo v okolí Bratislavy do okruhu vzdialenosti 40 km a v prípade, kedy zamestnanec nevie preukázať konkrétnu adresu svojho trvalého pobytu v Bratislave alebo v okolí Bratislavy do okruhu vzdialenosti 40 km z dôvodov podľa osobitného predpisu[[7]](#footnote-8) a súčasne nejde o ubytovanie v ŠD Akademik.
3. Na účely bodu 1 a 2 tohto článku vzdialenosť sa preukazuje na základe a v súlade s databázou Dojazdových vzdialeností evidovaných v AIS STU.

**Článok 7**

**Žiadosť o pridelenie ubytovania**

1. Žiadosť o pridelenie ubytovania (ďalej len „žiadosť“) musí byť písomná.
2. Tlačivo žiadosti, ktorého vzor je uvedený v prílohe číslo 1 tejto smernice, ako jej neoddeliteľnej súčasti, je zverejnené na webovej stránke STU

<http://www.stuba.sk/new/docs//stu/pracoviska/uz_sdaj/Ziadost_o__pridelenie_ubytovania_zamestnancovi_STU.pdf>.

3) Zamestnanec je povinný k žiadosti doložiť čestné vyhlásenie, ktorým potvrdzuje skutočnosti uvedené v článku 6 tejto smernice (ďalej len „čestné vyhlásenie“) .

1. Tlačivo čestného vyhlásenia, ktorého vzor je uvedený v prílohe číslo 2 tejto smernice, ako jej neoddeliteľnej súčasti, je zverejnené na webovej stránke STU

<http://www.stuba.sk/new/docs//stu/pracoviska/uz_sdaj/Cestne_vyhlasenie.pdf>

**Článok 8**

**Doba ubytovania**

1. Ubytovanie sa vždy prideľuje na dobu určitú, na jeden rok alebo na dobu kratšiu.

2) Ak ďalej nie je ustanovené inak, ubytovanie môže byť pridelené aj opakovane.

1. V ŠD Akademik je možné ubytovanie poskytnúť najviac na 24 mesiacov, pričom sa sčítavajú aj opakované ubytovania dohodnuté na kratšiu dobu, ktoré po sčítaní nesmú presiahnuť celkovú dobu ubytovania 24 mesiacov, počítanú odo dňa prvého poskytnutia ubytovania. Ubytovanie vždy zaniká dňom skončenia pracovného pomeru ubytovanej osoby v STU.
2. V prípade neobsadenia ubytovacej kapacity v ŠD Akademik zamestnancami podľa bodu 3 tohto článku je možné poskytnúť ubytovanie zamestnancovi aj na viac ako 24 mesiacov, najviac však na 48 mesiacov, pričom sa sčítavajú aj opakované ubytovania dohodnuté na kratšiu dobu spôsobom uvedeným v bode 3 tohto článku.
3. V prípade neobsadenia ubytovacej kapacity v ŠD Akademik zamestnancami podľa bodu 3 alebo bodu 4 tohto článku je možné poskytnúť ubytovanie aj doktorandom.

**Článok 9**

**Zmluva o ubytovaní**

1. Práva a povinnosti STU ako ubytovateľa a práva a povinnosti ubytovaného zamestnanca sú upravené v Zmluve o ubytovaní zamestnanca, ktorej vzor je uvedený v prílohe číslo 3 tejto smernice, ako jej neoddeliteľnej súčasti a zverejnený na webovej stránke STU (ďalej lej Zmluva o ubytovaní)

<http://www.stuba.sk/new/docs//stu/pracoviska/uz_sdaj/Zmluva_o_ubytovani_zamestnanca.pdf>.

1. Ak je spolu so zamestnancom/zamestnankyňou ubytovaná/ý jeho manželka/jej manžel, práva a povinnosti STU ako ubytovateľa a práva a povinnosti ubytovaného zamestnanca spolu s manželom/manželkou sú upravené V Zmluvy o ubytovaní zamestnanca/zamestnankyne spolu s jeho manželkou/jej manželom“ (ďalej aj ako Zmluva o ubytovaní), ktorej vzor je uvedený v prílohe číslo 3a tejto smernice, ako jej neoddeliteľnej súčasti a zverejnený na webovej stránke STU

[http://www.stuba.sk/new/docs//stu/pracoviska/uz\_sdaj/Zmluva\_o\_ubytovani\_zamestnanca/zamestnankyne spolu s jeho manzelkou/jej manzelom.pdf](http://www.stuba.sk/new/docs//stu/pracoviska/uz_sdaj/Zmluva_o_ubytovani_zamestnanca/zamestnankyne%20spolu%20s%C2%A0jeho%20manzelkou/jej%20manzelom.pdf).

1. Zmluva o ubytovaní musí byť vždy písomná a musí nadobudnúť účinnosť predo dňom začiatku doby ubytovania.
2. Podpisovanie zmlúv o ubytovaní sa riadi Podpisovým poriadkom Slovenskej technickej univerzity v Bratislave.

**ČASŤ TRETIA**

**UBYTOVANIE HOSTÍ STU**

**Článok 10**

**Podmienky pre ubytovanie hostí STU**

1. Hosťovi STU sa ubytovanie poskytuje na dobu, po ktorú jeho pobyt súvisí s plnením úloh a činností v rámci hlavného poslania STU v zmysle zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov.
2. Ubytovanie hosťovi STU sa poskytuje na základe písomnej objednávky, ktorej vzor je uvedený v prílohe číslo 4 tejto smernice, ako jej neoddeliteľnej súčasti a tiež zverejnenej na webovej stránke STU

<http://www.stuba.sk/new/docs//stu/pracoviska/uz_sdaj/Objednavka_pre_ubytovanie_hosta_STU.pdf>.

**ČASŤ ŠTVRTÁ**

**UBYTOVANIE INÝCH osôb**

**Článok 11**

**Podmienky pre ubytovanie cudzích osôb**

1. Ubytovanie cudzím osobám sa poskytuje len v prípade dočasne voľnej ubytovacej kapacity pre zamestnancov a hostí STU, najviac však na dobu jedného mesiaca; ak je to možné, aj opakovane.
2. O pridelení ubytovania cudzím osobám rozhoduje riaditeľ ÚZ ŠDaJ.

**ČASŤ PIATA**

**Záverečné ustanovenia**

**Článok 12**

**Prechodné ustanovenia**

1. Zmluvy o ubytovaní a iné právne úkony, na základe ktorých boli ubytovaní zamestnanci v ubytovacích zariadeniach STU do dňa účinnosti tejto smernice, sa musia zosúladiť s ustanoveniami tejto smernice najneskôr do 31. augusta 2015, inak zanikajú.
2. Zamestnanci ubytovaní v ŠD Akademik v deň účinnosti dodatku číslo 1 k tejto smernici, sú oprávnení písomne, s uvedením dôvodov, požiadať o predĺženie doby ubytovania, a to najviac o jeden rok počítaný odo dňa zániku ubytovania v zmysle zmluvy o ubytovaní platnej v čase účinnosti dodatku číslo 1 k tejto smernici.
3. Zmluvy o ubytovaní a iné právne úkony, na základe ktorých boli ubytovaní zamestnanci v ŠD Akademik do dňa účinnosti dodatku číslo 1 k tejto smernici, sa musia zosúladiť s ustanoveniami tejto smernice v znení jej dodatku číslo 1 najneskôr do 31. augusta 2016, inak zanikajú.
4. Zmluvy o ubytovaní a iné právne úkony, na základe ktorých boli ubytovaní zamestnanci v inom ubytovacom zariadení ako je ŠD Akademik do dňa účinnosti dodatku číslo 1 k tejto smernici, sa musia zosúladiť s  ustanoveniami tejto smernice v  znení jej dodatku číslo 1 najneskôr do 31. marca 2017, inak zanikajú.

**Článok 14**

**Zrušovacie ustanovenia a účinnosť**

1. Akékoľvek zmeny a doplnenia tejto smernice je možné vykonať len číslovanými dodatkami k nej, vydanými a podpísanými rektorom.
2. Neoddeliteľnou súčasťou tejto smernice sú nasledovné prílohy:
3. Príloha číslo 1: Vzor tlačiva „Žiadosť o pridelenie ubytovania“
4. Príloha číslo 2: Vzor tlačiva „Čestné vyhlásenie“
5. Príloha číslo 3: Vzor „Zmluvy o ubytovaní zamestnanca“
6. Príloha číslo 3a: Vzor „Zmluvy o ubytovaní zamestnanca/zamestnankyne spolu s jeho manželkou/jej manželom“
7. Príloha číslo 4: Vzor „Objednávky na ubytovanie hosťa STU“.
8. Touto smernicou sa rušia:
9. „Zásady pre ubytovanie neštudujúcich v študentských domovoch STU v Bratislave“ z decembra 2004
10. „Zásady pre ubytovanie zamestnancov v ubytovacích priestoroch STU na Mýtnej ul. v Bratislave“ z apríla 2007.
11. Táto smernica nadobúda účinnosť dňom **1. január 2015.**
12. Dodatok číslo 1 k tejto smernici nadobudne účinnosť dňom **1. jún 2016.**
13. Dodatok číslo 2 k tejto smernici nadobúda účinnosť dňom **1. júl 2019.**

prof. Ing. Miroslav Fikar, DrSc.

rektor

1. Smernica rektora číslo 3/2017-SR zo dňa 30. 06. 2017 „Pravidlá prideľovania ubytovania študentom v ubytovacích zariadeniach Slovenskej technickej univerzity v Bratislave“ v znení dodatku číslo 1 zo dňa 06. 09. 2018. [↑](#footnote-ref-2)
2. Napr. zmluva o užívaní nebytových priestorov vo vlastníctve Rímskokatolíckej cirkvi, Bratislavskej arcidiecézy. [↑](#footnote-ref-3)
3. Článok 2 bod 2 Organizačného poriadku Slovenskej technickej univerzity v Bratislave. [↑](#footnote-ref-4)
4. Článok 2 bod 3 a 4 Organizačného poriadku Slovenskej technickej univerzity v Bratislave. [↑](#footnote-ref-5)
5. Napr. Ubytovací poriadok študentských domovov STU v Bratislave v správe ÚZ ŠDaJ STU v Bratislave (ďalej len „Ubytovací poriadok“). [↑](#footnote-ref-6)
6. Smernica rektora číslo 1/2013-SR Podpisový poriadok Slovenskej technickej univerzity v Bratislave zo dňa 17. 05. 2013. [↑](#footnote-ref-7)
7. Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov. [↑](#footnote-ref-8)